蒲城瓯语

蒲城瓯语，也叫蒲城话、城里话，来勒温州市苍南县个蒲壮所城通行，是吴语瓯江片来勒浙南闽语包围下头个方言岛，也是吴语分布个顶南端。因为语言环境相对孤立，蒲城瓯语受到闽南话影响，加之呒没同其它地区个温州话一道协同演化，具有一眼相对保守个特征。

 分布搭使用人口 
蒲城瓯语只分布勒蒲壮所城城内4只村，蒲城西门外个部分居民也会得讲蒲城瓯语，合计人口三四千人。蒲城城内居民有强烈个语言意识，兼用蒲城瓯语搭仔浙南闽语，母语是蒲城瓯语；内部交流只用“城里话”，只有帮城墙外头浙南闽语居民沟通个辰光再会得用闽语。蒲城西门外个部分闽语居民因为住嘞近，也会得讲“城里话”，必过城内居民认为弗正宗。

蒲城瓯语是卫所守城士兵后裔个方言，隋开皇九年（589年）就来勒古籍浪出现哉，唐咸通年间成为海防要地，宋熙宁元年（1086年）设立蒲门寨；明代为咾抵御倭寇，洪武二年（1369年）设立镇下关、洪武十七年（1387年）设立蒲门所、壮士所，两城来勒隆庆二年合并成蒲壮所；清朝因为迁海一度荒废脱，交关闽南人因逃难搬到附近，当地主流言话变成浙南闽语，蒲城瓯语变成浙南闽语里向个方言岛。

 音系 
+ 声母 p  ph  b  m  f  v  t  th  d  n        l ts tsh dz    s  z  tɕ tɕh dʑ ȵ  ɕ  ʑ  k  kh  g  ŋ  h  ɦ  ø
+ 韵母 ɿ  i  u  y  a  ia  ua  y  ɛ     uɛ   e           ø           ɯ                  yu  o        yo ɔ  iɔ     ai    uai     au  iau    eu  ieu    aŋ  iaŋ  uaŋ  eŋ  ieŋ      oŋ      yoŋ         yŋ ŋ̍  m̩   
+ 音调 阴平  44  阳平  31 阴上  45  阳上  243 阴去  42  阳去  22 阴入  34  阳入  213

 参考 

Category:温州文化